Viimasel minutil, aga siiski tähtaja piiresse mahtudes - minu osalus projektis     Tegelikult on asjad juba ammu valmis tehtud, nagu näha, rohkemgi kui üks, aga oskasin oma fotoka kuhugi ära kaotada ja pilti ei õnnestunud ka kuidagi teisiti arvutisse saada (loll, kes vabandust ei leia, eks:P)    Alustasin endale randmesoojendajate tegemisega, mustri tuletasin ise ja parasjagu parajad said ka.         Paralleelselt poisile randmesoojendajad, loomulikult pealuudega, egas temavanustel teisiti saa :)         Ja kõige krooniks õnnestus mul see maailma kõige püsimatum poiss ka ise pildile saada, mingis olekus :D. Eesmärgiks siis demonstreerida triibumütsi,  mis täiesti juhuslikult, täiesti projektiväliselt sai ka must-valge.         Üle-eelmises blogis näitasin ka sini-valget triibumütsi, mis vahepeal lõngakerastaatuses olles on nüüd jälle uueks mütsiks saanud, seekord siis juba parajam ja palju kantavam. Kohendasin ka Aiaia juhendit veidi, nii et pikad read on kõik  üht värvi.             Ja veel... ilusat hingedeaja algust kõigile!